open-index/open-wikipedia-markdown huggingface dataset:
The Tarjas

**The Tarjas** on suomalainen punkrock-yhtye, joka aloitti toimintansa syksyllä 2006.

## Taustaa

Yhtyeen ensimmäinen julkinen esiintyminen oli Puustock-festarien yhteydessä järjestetty Ramopunk-piknik Juvalla 21. heinäkuuta 2007. Tuolloin ilmestyi myös yhtyeen ensimmäinen CD-EP *Tarjas on punk*. Loppuvuodesta The Tarjas oli mukana eri esittäjien *Jouluräyhää!* -levyllä, ja teki myös levytyssopimuksen Killer Recordsin kanssa. Yhtyeen toinen julkaisu – 7" vinyylisingle *The Tarjas* - ilmestyi helmikuussa 2008.

Parhaillaan The Tarjas suunnittelee jo seuraavia levytyksiä. Bändiin otettiin kitaristi-laulaja Veskun, basisti Timon sekä rumpali Matin lisäksi myös neljäs jäsen: Kakka-hätä 77 -yhtyeen Juuso. Juuso on jo jättäytynyt pois yhtyeestä.

Yhtyeen esikuvia ovat mm. The Donnas, Ramones, The Queers ja Häiriköt. Yhtye on myös todennut: "Pyhä kolminaisuus tarkoittaa meille Ne Luupojat Surf -akselia".

The Tarjas sai nimensä The Donnas -yhtyeen debyyttialbumista, mikä oli soittajille yhteinen innoituksen lähde. Nimelle etsittiin suomenkielistä vastinetta ja bändi päätyi Tarjaan. 

## Kokoonpano

* Vesku: kitara ja laulu
* Timo: bassokitara
* Matti: rummut

## Diskografia

* *[[Tarjas on punk]]* (CD-EP, 2007)
* *[[The Tarjas (EP)|The Tarjas]]* (7" EP, 2008)
* *[[The Tarjas (albumi)|The Tarjas]]* (2008)
* TheTarjas/ The Chromosomes split (7" split, 2009)
* Mähän tunnen teidät kaikki -live (2009) 
* *[[The Tarjas/Elina Wallin]]* (7" split-single Elina Wallinin kanssa, 2010)
* *[[Mustaa Kahvia ja Smoking popes]]* (2011)
* Bazinga -ep (2011)
* *[[Viva Fidel]]* (2012)
* The Tarjas/Hevikorolla (12" split, 2014)
* Pää pinnojen välissä (2016)
* Vaaleanpunainen majatalo (2023)
### Mukana levyillä
* Eri esittäjiä: *[[Jouluräyhää!]]* (2007)

## Lähteet

## Aiheesta muualla

* 
* The Tarjas M!kan Ramopunk-sivuilla
Wernicken alue

**Wernicken alue** on alue ihmisen vasemmassa ohimolohkossa. Se liittyy puheen ymmärtämiseen. Alue on saanut nimensä saksalaisen neurologin ja psykiatrin Carl Wernicken mukaan, joka havaitsi, että tämän alueen vahingoittuminen voi aiheuttaa afasiaa.

Samoin silmillä nähty ja luettu kirjoitus voi olla merkityksetöntä jos alue on vaurioitunut.

## Katso myös
*Afasia
*Brocan alue, joka liittyy puheen tuottamiseen

## Lähteet
Pirkko Kolbe

**Pirkko Annikki Kolbe** (o.s. **Heikkilä**; 2. maaliskuuta 1932 Helsinki – 13. syyskuuta 2008 Helsinki) oli suomalainen toimittaja, joka tunnettiin parhaiten *[[Helsingin Sanomat|Helsingin Sanomien]]* pitkäaikaisena pakinoitsijana nimimerkillä ”Pii”.

## Elämä
Kolbe opiskeli 1952–1955 Helsingissä Yhteiskunnallisessa korkeakoulussa. Toimittajanuransa hän aloitti *Uudessa kuvalehdessä*, *[[Savon Sanomat|Savon Sanomissa]]* ja *[[Uutisaitta|Uutisaitassa]]*. Vuonna 1959 hänet kutsuttiin nuorten toimittajien joukkoon *[[Suomen Kuvalehti|Suomen Kuvalehteen]]*. 

*Helsingin Sanomiin* hänet pyydettiin vuonna 1967, ja hän ehti olla mukana lehdessä miltei 30 vuotta ennen kuin jäi eläkkeelle 1994. Hän piti siellä pakinapalstaa nimeltä *Viikon varrelta*. Pakinat muodostuivat lyhyistä katkelmista, joissa kommentoitiin ajankohtaisia asioita sekä kerrottiin anekdootteja ja vitsejä. Näkyvimpinä olivat tekstin alkuun sijoitettu *Kympin huuli* ja loppukaneettina *Päivän Pii*. Palstaa pidettiin varsin elävässä kontaktissa lukijoiden kanssa. Viimeinen Piin pakina *Helsingin Sanomissa* ilmestyi 24. elokuuta 1994. Kolbe toimi myös Helsingin Sanomalehtimiesyhdistyksen hallituksessa 1975–1985, ja hänelle myönnettiin valtion lehtimieseläke vuonna 1995.

Kolbe oli naimisissa ekonomi Boris Kolben (1928–2015) kanssa, jonka työn vuoksi he muuttivat Bogotaan, mutta pari erosi heidän palattuaan Suomeen. Historiantutkija Laura Kolbe on heidän tyttärensä.

## Teokset
**Piin kovat*. Otava 1975. .
**Sen pituinen se – puheita naisille* (yhdessä Jaakko Okkerin kanssa). Kirjayhtymä 1975. .
**Kaiken maailman lammas* (yhdessä Jyrki Sukulan kanssa, kuvat Jorma Puusa). SR-julkaisut 1995. .
**Naurattais jos ei itkettäis*. Kirjapaja 2003. .
**Ei aika eläen lopu*. Kirjapaja 2005. .
**Piin parhaat 1975–85*. Sysmän kirjakylä 2005. .

## Lähteet
* 
* 

### Viitteet

## Kirjallisuutta
*
Ruskoärviä

**Ruskoärviä** (*Myriophyllum alterniflorum*) on monivuotinen vesikasvi.

## Ulkonäkö ja koko
Ruskoärviän rento oljenkeltainen varsi pysyy kokonaan veden alla, vain kukat kohottuvat vedenpinnan yläpuolelle. Hienoliuskaiset, punertavat lehdet ovat kiehkuroina. Pienet kukat ovat yksineuvoisia, alimmat emikukat ovat ylimpien lehtien hangoissa, ylemmät kukat kurottuvat asettuvat vuorottain kukkavarteen.

## Elinympäristö ja levinneisyys
Ruskoärviä kasvaa kirkasvetisissä, karuissa järvissä ja merenlahtien vähäsuolaisessa murtovedessä. Sitä tavataan Pohjoismaissa ja Länsi-Euroopassa.

## Lähteet
Sähkösoitin

**Sähkösoitin** eli **elektrofoni** on soitinluokituksessa eräs usein käytetty soitinten pääluokka. Sähkösoittimet tuottavat värähtelyjä jotka on tuotettava vahvistimen ja kaiuttimen kautta, ennen kuin ne ovat kuultavissa äänenä. Sähkösoittimet voidaan jakaa edelleen kolmeen alaluokkaan:
* Elektroniset soittimet, joissa ei käytetä lainkaan mekaanisia osia äänen tuottamiseen Esimerkkejä elektronisista soittimista on theremin ja stylofoni. Uudempi esimerkki elektronisesta soittimesta on otamatone.
* Elektromekaaniset soittimet käyttävät mekaanisia äänipyöriä, jotka eivät tuota akustisia ääniä, mutta muodostavat silti osan oskillaattoripiiriä, sekä
* Elektroakustiset soittimet, jossa kielten, lehdyköiden, levyjen, tms. osien tuottamat värähtelyt muunnetaan jännite-eroiksi elektronisiin piireihin.

## Lähteet
Sielikkö

**Sielikkö** (*Kalmia procumbens*) on kalmioiden sukuun kuuluva matalakasvuinen ainavihanta varpu. Se leviää maanpintaa peittävänä mattona, josta vaaleanpunaiset kukat kohoavat vain muutaman sentin korkeuteen.

Sielikköä tavataan tuntureilla, Skotlannin ylängöillä ja Alpeilla sekä vastaavanlaisessa maastossa Pohjois-Amerikassa. Suomessa sielikköä tavataan Lapissa ja se on yleinen Käsivarren ja Inarin Lapissa.

Sielikkö luokiteltiin pitkään omaan sukuunsa (*Loiseleuria*), mutta nykyään sen katsotaan yleensä kuuluvan kalmioiden (*Kalmia*) sukuun.

## Lähteet

## Aiheesta muualla
* Suomen Lajitietokeskus: Sielikkö (''Kalmia procumbens'')
* Kasviatlas 2022: Sielikön (''Kalmia procumbens'') levinneisyys Suomessa.
* Pinkka – Lajintuntemuksen oppimisympäristö: Sielikkö (''Kalmia procumbens'')
* Luontoportti: Sielikkö (''Kalmia procumbens'')
* Pohjolan kasvien pauloissa: ''Kalmia procumbens'' – sielikkö
RDN Allstars

__NOTOC__
**RDN Allstars** on hip hop -ryhmä Rockin da Northin esikoisalbumi, joka julkaistiin 21. toukokuuta 2002. Levyllä esiintyy useita suomalaisia hip hop -artisteja sekä vierailijoilta ulkomailta. 

Albumi nousi Suomen virallisen listan sijalle 5.

## Kappaleet
# 
#  (Trilogia & Tasapaino)
#  (Flegmaatikot, Pikku G, YOR123 & Ezkimo)
#  (B.O.W, Lord Est, YOR123 & Ezkimo)
#  (Janina Frostell, Ezkimo, YOR123, Skandaali & Lord Est)
#  (Elastinen, Jurassikki & YOR123)
#  (Skandaali)
#  (Warlocks, Eye N’ I, Curse & Samir, Outlandish, YOR123 & Ezkimo)
#  (Skandaali, Sophie & YOR123)
#  (Paleface, Jinx, YOR123 & Ezkimo)
#  (Ritarikunta, Skandaali, YOR123 & Ezkimo)
#  (Redrama & Critical)
#  (Mikrofonistit & Second Class Citizens)
#  (Tulenkantajat & Ritarikunta)
#  (Yavis, Taipan Circle & Hosni)
#  (Avain, TTC, Ezkimo, YOR123, Paleface  & Skandaali)
#  (Juhani & Jus Aname)
#  (Urbaanilegenda & Fabio)

### Kappaleiden tuottajat
* Pauli Rantasalmi: 1
* Wretch: 2
* Tiedemies: 3
* Jukka Immonen: 4, 10
* Joniveli: 5, 7, 9, 11, 16, 18
* Elastinen: 6
* Falk aka Hawkeye: 8
* Larry Lavish: 12
* Oispa: 13
* Lex Luthor: 14
* Rocketboy: 15
* Juhani: 17

### Sanoitukset
Levyn kansilehdissä on sanoitukset kappaleisiin "Kingsize", "Pelkkää viihdettä", "Fake No More", "F-F-F (Fuck-for-Fame)" ja "Sosiaalipokea".

## Lähteet
Austrasia

**Austrasia** (”Itävaltakunta”) oli merovingien aikaan 500–700-luvuilla frankkien valtakunnan koillisosa. Neustrian ohella se oli toinen frankkien valtakunnan suuremmista osista. Austrasiaa hallitsivat omat kuninkaat, mutta 600-luvulta lähtien todellista valtaa käyttivät käskynhaltijat, major domukset.

Austrasia koostui nykyisen Ranskan itäosista ja Saksan länsiosista sekä osista nykyistä Belgiaa, Luxemburgia ja Alankomaita. Austrasian pääkaupunki oli Metz, mutta jotkut Austrasian kuninkaat pitivät Reimsiä hallintokaupunkinaan.

Austrasia muodostui vuonna 511, kun valtakunta jaettiin Klodvigin kuoltua. Austrasian voimakkaista major domuksista tuli vähitellen koko valtakunnan tosiasiallisia hallitsijoita, ja lopulta Pipin Pieni valittiin frankkien kuninkaaksi ja karolingit syrjäyttivät merovingit. Karolingien aikana Austrasia ja Neustria sulautuivat frankkien valtakuntaan ja niiden merkitys itsenäisinä alueina katosi vähitellen.

## Austrasian kuninkaat

* Teoderik I, 511–533
* Teodebert I, 533–548
* Teodebald, 548–555
* Klotar I, 555–561
* Sigebert I, 561–575
* Kildebert II, 575–595
* Teodebert II, 595–612
* Teoderik II, 612–613
* Sigebert II, 613
* Klotar II, 613–623
* Dagobert I, 623–634
* Sigebert III, 634–656
* Kildebert Adoptivus, 656–661
* Klotar III, 661–662
* Kilderik II, 662–675
* Dagobert II, 675–679
* Teoderik III, 679–691
* Klodvig IV, 691–695
* Kildebert III, 695–711
* Dagobert III, 711–715
* Kilperik II, 715–717
* Klotar IV, 717–720
* Kilperik II, 720–721
* Teoderik IV, 721–737
* Kilderik III, 743–751

## Lähteet
*Heikki Kirkinen: Otavan suuri maailmanhistoria. Osa 7. Otava, 1984. .

### Viitteet
Brett Favre

**Brett Lorenzo Favre** (s. 10. lokakuuta 1969 Gulfport, Mississippi) on yhdysvaltalainen uransa lopettanut amerikkalaisen jalkapallon pelaaja, pelipaikaltaan pelinrakentaja.

## Ura
Favre sai NFL-varauksen vuonna 1991, kun Atlanta Falcons varasi hänet numerolla 33 NFL Draftin toisella kierroksella. Sitä ennen hän oli pelannut neljä vuotta Etelä-Mississippin yliopiston joukkueessa. Favre edusti Falconsia vain yhden kauden. Vuonna 1992 seura kauppasi hänet Green Bay Packersiin vaihdossa saman vuoden NFL Draftin ensimmäisen kierroksen varausvuoroon (vuoro numero 17). Green Bayssä Favre löi itsensä läpi ja oli joukkueen ykköspelinrakentaja 16 kauden ajan.

Favren aikana Packers eteni seitsemästi divisioonansa voittoon (vuosina 1995–1997, 2002–2004 ja 2007), neljästi un (1995–1997 ja 2007), kahdesti NFC:n mestariksi (1996 ja 1997) ja kerran NFL:n Super Bowlin mestariksi. Vuoden 1997 Super Bowlissa Packers voitti New England Patriotsin. Favren on Associated Press valinnut kolmesti NFL:n arvokkaimmaksi pelaajaksi, vuosina 1995–1997 (viimeisenä vuonna jakoi palkinnon Barry Sandersin kanssa) ja hänellä on hallussaan monia NFL:n ennätyksiä. Hän on muun muassa eniten peräkkäisiä otteluja aloittavana pelinrakentajana pelannut NFL-pelaaja.

Maaliskuussa 2008 Favre kertoi lopettavansa uransa, mutta muutamaa kuukautta myöhemmin, heinäkuussa 2008 hän ilmoitti aikovansa sittenkin jatkaa. Packers oli ehtinyt jo nostaa Aaron Rodgersin uudeksi ykköspelinrakentajakseen ja erinäisten vaiheiden jälkeen Packers kauppasi Favren elokuussa New York Jetsiin NFL Draftin varausvuoroa vastaan. 

18. elokuuta 2009 Favre teki sopimuksen Minnesota Vikingsin kanssa.

5. lokakuuta 2009 Green Bay Packersiä vastaan Favresta tuli ensimmäinen pelinrakentaja joka on voittanut jokaisen NFL-joukkueen.

## Yksityiselämä
Favre on ollut vuodesta 1996 naimisissa Deanna Favren (o.s. Tynes) kanssa. Heillä on kaksi tytärtä. 

## Lähteet
* Brett Favren viralliset verkkosivut
* Favre NFL:n verkkosivuilla
* Favre New York Jetsin verkkosivuilla 
* Yle: Legenda päätti uransa - toistamiseen
* Brett Favre ei suostu eläkkeelle NFL-liigasta 

## Aiheesta muualla
Kastemalja

**Kastemalja** on kirkkojen sisustukseen kuuluva astia, jota käytetään kasteessa. Kastemalja voi olla osa kirkon kuorin kalusteita, kiinteä kivi- tai puujalusteinen, usein taiteellisesti valmistettu malja.

Varhaisimmat tiedot lapsikasteesta kirkon historiassa ovat 200-luvulta, ja siitä tuli vähitellen tärkein kastetapa. 500-luvulla lasten kastaminen tuli pakolliseksi ja siten siitä tuli yleisin kasteen muoto. Lasten, oikeastaan vauvojen kastamiseen alkoi jo varhain vakiintua suurikokoinen jalallinen kasteastia, *funtti* (lat. fons – lähde). Kastemalja on kirkkorakennuksen keskeisimpiä kohtia. Kastemalja, funtti, joka useimmiten oli kivestä, muistuttaa muodoltaan ehtoolliskalkkia; siinä oli leveä jalusta, sen yläpuolella varsi, jonka keskellä on paksunnos, *nodus* ja ylinnä on varsinainen allas- tai metalliosa, *cuppa* 

Keskiajalla kastemalja sijaitsi usein erityisessä kastekappelissa, babtisteriossa, joka oli usein kahdeksankulmainen rakennennus. Kastemalja voi olla muodoltaan pyöreä, mutta sekin saattaa olla myös kahdeksankulmainen. Silloin sen muoto viittaa Raamatun kertomukseen Nooan arkista, jonka turvin kahdeksan ihmistä pelastui vedenpaisumuksesta (1. Mooseksen kirja 7. luku). 

1600-luvulla kasteen paikka siirtyi yleensä, niin myös Ruotsi-Suomen kirkoissa pois keskiaikaiselta paikalta, kirkon pääsisäänkäynnin läheltä kirkon kuoriin. Kasteissa käytettiin edelleen keskiaikaisia kastealtaita sekä yhdessä niiden kanssa metallista valmistettuja kastevateja. Suomessa on säilynyt myös muutamia keskiaikaisia tai keskiaikaisen perinteen mukaisia puusta valmistettuja funtteja. 1600-luvulta alkaen kastemaljojen ulkonäköön ja muotoiluun vaikuttivat kulloinkin vaikuttaneet tyylisuuntaukset. 

1900-luvulta alkaen useiden kirkkojen kastemaljat ovat kirkkoa suunnitelleen tai sisustuksen suunnitelleen arkkitehdin sekä ammattitaitoisen taiteilijan yhteistyötä. Usein kuoriin sijoitettu kastemalja ja alttari sekä sen koristeet muodostavat yhtenäisen sarjan.

Suomen evankelis-luterilaisessa kirkossa on yleistä viettää lapsen kaste kotona. Kotikasteessa kastemaljana voidaan käyttää pientä, pöydälle asetettavaa maljaa.

**[[Ortodoksia|Ortodoksinen]] kastemalja** on omalla jalustalla oleva yleensä metallinen allas, joka on niin suuri, että kastettava lapsi voidaan upottaa veteen kokonaan. Sen muoto ja koristelut ovat vaihdelleet kulloinkin vallitsevan tyylisuunnan mukaan.

**[[Katolinen kirkko|Katolinen]] kastemalja** saattaa olla kirkossa pysyvästi oleva kivijalustainen ja kiveen koverrettu malja. Nykyään kirkoissa on kasteen toimittamista varten erityinen kastekappeli, jossa on kiinteä kastemalja. Silloin kun sellaista ei ole käytettävissä, kaste toimitetaan kuorissa, johon sijoitetaan siirrettävä kastemalja.

## Lähteet

## Aiheesta muualla
Everaldo

**Everaldo Marques da Silva**, lisänimeltään **Everaldo**, (11. syyskuuta 1944 Porto Alegre – 28. lokakuuta 1974) oli brasilialainen jalkapalloilija. Hän pelasi vasempana laitapuolustajana. Everaldo pelasi Brasilian maajoukkueessa 24 kertaa vuosien 1967 ja 1972 välillä. Hän kuoli liikenneonnettomuudessa saamiinsa vammoihin. Grêmion lippuun on lisätty tähti hänen muistokseen.

## Seurat
*1965–1965: Esporte Clube Juventude (Brasilia)
*1966–1974: Grêmio Foot-Ball Porto Alegrense (Brasilia)

## Palkintoja ja saavutuksia

* Roca Cup 1967 Brasilian pelaajana
* Campeonato Gaúcho (Rio Grande do Sul -osavaltiomestaruus) vuosina 1964, 1966, 1967 ja 1968 (Grêmio Foot-Ball Porto Alegrense)
* Rio Branco Cup 1967 (Grêmio Foot-Ball Porto Alegrense)
* Jalkapallon maailmanmestaruus 1970
* Brasilian hopeinen pallo -palkinto 1970.

## Lähteet

## Aiheesta muualla
* "Everaldo: trikolorissa hohtava tähti" Grêmio websivuilla
Club Atlético Gimnasia y Esgrima de Jujuy

**Club Atlético Gimnasia y Esgrima** on jalkapalloseura San Salvadorin kaupungista Jujuyn maakunnasta Argentiinasta. Joukkue pelaa Argentiinan pääsarjassa.

Vuonna 1931 perustettu seura vietti pitkään alemmilla sarjatasoilla kunnes se voitti kakkosdivisioonan mestaruuden kaudella 1993/1994 ja nousi ensi kertaa 1. divisioonaan. Seura putosi takaisin kakkoseen vuonna 2000, mutta nousi takaisin pääsarjaan kauden 2004/2005 päätteeksi. Historiansa aikana se on pelannut pääsarjassa 17 kautta ja kakkosdivisioonassa kahdeksan kautta.

## Saavutukset
* 2. divisioonan mestaruus 1993/1994
* Copa Paso de Jama 2005
* paras sijoitus pääsarjassa: 4. sija (Nacional 1975, Clausura 1998, Clausura 2006)

## Entisiä pelaajia

## Aiheesta muualla
* Virallinen sivu
* Seuran kannattajien sivusto
Hambo

**Hambo** on Ruotsista lähtöisin oleva paritanssi. Hambomusiikki on kolmijakoista, jossa paino on ensimmäisellä sekä kolmannella tahdinosalla. Tanssijat pitävät toisistaan kiinni ojennetuin käsin. He liikkuvat niiaten, pyörähdellen rauhallisesti ympäri. Hambo on sukua polskalle ja sitä pidetään joskus jopa polskan nykyaikaisempana versiona.

## Lähteet
Club Atlético Colón

**Club Atlético Colón** on jalkapalloseura Santa Fen kaupungista, samannimisestä maakunnasta, Argentiinasta. Joukkue pelaa maan pääsarjassa.

Colón on perustettu vuonna 1905. Alkuun se osallistui Santa Fen aluesarjoihin, joissa saavutti kaikkiaan kahdeksan mestaruutta. Argentiinan jalkapalloliiton sarjoihin Colón on osallistunut vuodesta 1947, ja pääsarjaan se nousi ensimmäisen kerran vuonna 1965 voitettuaan kakkosfivisioonan mestaruuden. Sittemmin se on silloin tällöin pudonnut ylimmältä sarjatasolta. Kaikkiaan Colón on pelannut pääsarjassa 30 kautta. 1. divisioonassa se on säilynyt yhtäjaksoisesti kaudesta 1995/1996 lähtien.

Kansainvälisissa kilpailuissa Colónin paras saavutus on puolivälieräpaikka vuoden 1998 Copa Libertadoresissa. Seura on pelannut myös Copa CONMEBOLissa vuonna 1997 ja Copa Sudamericanassa 2003. Satavuotisjuhlansa kunniaksi seura on järjestänyt vuodesta 2005 lähtien kesäisin Copa Santa Fe -turnauksen, jonka se voitti vuonna 2006.

## Saavutuksia
* 2. divisioonan mestaruus 1965
* 1. divisioonan kakkossija: apertura 1997
* Liga Santafesina de Foot Ball (4): 1913, 1914, 1916, 1918
* Federacion Santafesina (4): 1922, 1923, 1925, 1929
* Liga Santafesina de Fútbol (16): 1937, 1943, 1945, 1946, 1947, 1950, 1951, 1952, 1957, 1958, 1968, 1969, 1995, apertura 2000, apertura 2002, apertura 2004

## Seuraennätyksiä
* Suurinumeroisin voitto: Colón 6-0 Banfield (1996)
* Suurinumeroisin tappio: Huracán 9-0 Colón  (1970)
* Eniten maaleja Esteban Fuertes (75)
* Eniten otteluita Rubén Araóz (258)

## Aiheesta muualla
* Virallinen sivusto
Stadionul Dr. Constantin Rădulescu

**Stadionul Dr. Constantin Rădulescu** on jalkapallostadion, joka sijaitsee Cluj-Napocassa Romaniassa. Se toimii jalkapalloseura CFR Clujin kotikenttänä.

## Historia
Stadion on rakennettu vuonna 1973 ja sen kapasiteetti oli 10&nbsp;000.

CFR Cluj selvisi Mestarien liigan kauden 2008–2009 lohkovaiheeseen, täten stadionia jouduttiin kunnostamaan. Työt valmistuivat syyskuussa 2008 ja uusi kapasiteetti on 25&nbsp;000.

Ensimmäinen kansainvälinen ottelu stadionilla oli karsintapeli vuoden 2010 MM-kilpailuihin, joka pelattiin Romanian ja Liettuan välillä. Liettua voitti ottelun lukemin 0–3.
Club Deportivo Godoy Cruz Antonio Tomba

**Club Deportivo Godoy Cruz Antonio Tomba** on jalkapalloseura Godoy Cruzin kaupungista, Mendozan maakunnasta, Argentiinasta. Seura pelaa Argentiinan pääsarjassa, jonne se nousi takaisin kaudeksi 2008/2009.

## Historia
Seura perustettiin kesäkuussa 1921 nimellä *Sportivo Godoy Cruz*. Nykyinen pitkä nimi syntyi vuonna 1930, kun Godoy Cruz yhdistyi toisen seuran, *Deportivo Bodega Antonio Tomban* kanssa. Seura pelasi pitkään Mendozan maakunnan aluesarjaa, jossa saavutti useita mestaruuskia. Valtakunnallisia sarjoja Godoy Cruz pelasi pitkän aikaa alemmissa divisioonissa. 1994 se saavutti voiton valtakunnallisessa *Torneo del Interior* -turnauksessa, minkä myötä nousi kakkosdivisioonaan, *Primera B Nacionaliin*. Vuonna 2005 Godoy Cruz voitti Nalcional B:n apertura-mestaruuden ja nousi ensi kertaa historiansa aikana pääsarjaan voitettuaan karsintavastustajansa Nueva Chicagon. Kesällä 2007 seura putosi pääsarjasta, mutta kykeni nousemaan takaisin vuoden kuluttua.

## Saavutukset
* Mendozan liigan mestaruus 1944, 1947, 1950, 1951, 1954, 1968, 1989 ja 1990.
* Primera B Nacionalin (2.div.) mestaruus 2005
* Torneo del Interiorin voitto 1994

## Aiheesta muualla

* Virallinen sivu
João Guimarães Rosa

**João Guimarães Rosa** (27. kesäkuuta 1908 Cordisburgo, Brasilia – 19. marraskuuta 1967 Rio de Janeiro) oli brasilialainen kirjailija. Hän kuuluu 1900-luvun Brasilian merkittävimpiin kirjailijoihin. Hän oli koulutukseltaan lääkäri, mutta toimi diplomaattina eri maissa Euroopassa ja Etelä-Amerikassa. Hänet valittiin Brasilian kirjallisuusakatemiaan, Academia Brasileira de Letrasiin, kolme päivää ennen kuolemaansa.

Guimarães Rosan tunnetuin teos on vuonna 1956 ilmestynyt omaperäinen romaani *Grande Sertão: Veredas*, jota on verrattu James Joycen *[[Odysseus (kirja)|Odysseukseen]]*. Hänen teoksiaan ei ole suomennettu.

## Teokset (valikoima)
* *Caçador de camurças, Chronos Kai Anagke, O mistério de Highmore Hall e Makiné* (1929)
* *Magma* (1936)
* *Sagarana* (1946)
* *Com o Vaqueiro Mariano* (1947)
* *Corpo de Baile* (1956)
* *Grande Sertão: Veredas* (1956)
* *Primeiras Estórias* (1962, teoksen pohjalta on tehty elokuva *A Terceira Margem do Rio*)
* *Tutaméia ? Terceiras Estórias* (1967)
* *Em Memória de João Guimarães Rosa* (1968, postuumi)
* *Estas Estórias e Ave, Palavra* (1969/1970, postuumi)
* "Buriti" (novelli teoksessa *Corpo de Baile*)

## Lähteet

* Mertin-Litag  

### Viitteet
Rio de Janeiron liittovaltionyliopisto

**Rio de Janeiron liittovaltion yliopisto** (, rinnakkaisnimi vuodesta 2000 **Universidade do Brasil**) on brasilialainen yliopisto, jonka perusti 1920 presidentti Epitácio Pessoa Rio de Janeiroon. Se on historiansa aikana toiminut useilla eri nimillä. Yliopisto perustettiin yhdistämällä kolme itsenäistä korkeampaa oppilaitosta:

* Faculdade de Medicina (1808 perustettu lääketieteellinen tiedekunta)
* Escola Politécnica (teknillinen korkeakoulu)
* Faculdade Nacional de Direito (oikeustieteellinen tiedekunta)

Niiden yhteyteen perustettiin myöhemmin muita yksikköjä, kuten *[[Escola Nacional de Belas Artes]]* (taiteiden tiedekunta) ja *Faculdade Nacional de Filosofia* (filosofinen tiedekunta).

Yliopisto toimii alkujaan parantolaksi rakennetussa uusklassiseen tyyliin suunnitellussa rakennusryhmässä Avenida Pasteurin varrella Urcan kaupunginosassa lähellä Praia Vermelhaa (Punainen ranta).

Shanghain Jiao Tong -yliopiston julkaiseman listan mukaan, UFRJ on vuonna 2015 maailman parhaiden yliopistojen listalla 301–400 parhaan ryhmässä, eli sijoittuu Brasilian yliopistoista viiden parhaan joukkoon.

## Lähteet

## Aiheesta muualla

* UFRJ yliopiston sivusto
* Yliopiston historia
Darrell Green

**Darrell Ray Green** (s. 15. helmikuuta 1960 Houston, Texas) on yhdysvaltalainen entinen amerikkalaisen jalkapallon pelaaja.

## Ura
Green sai NFL-varauksen vuonna 1983, kun Washington Redskins varasi hänet numerolla 28 NFL Draftin ensimmäisellä kierroksella. Kulmapuolustajana pelannut Green edusti Redskinsiä koko NFL-uransa, vuodesta 1983 vuoteen 2002. 20 kautta samassa seurassa on jaettu NFL-ennätys. Ennätyksen Greenin kanssa jakaa Jackie Slater (Los Angeles/St. Louis Rams 1976–1995). Ennen ammattilaisuraansa Green pelasi Texas A&I University–Kingsvillen amerikkalaisen jalkapallon joukkueessa ja kilpaili myös yleisurheilussa. Nopeudestaan tunnettu Green juoksi yliopistourheiluaikanaan 100 metriä parhaimmillaan aikaan 10,08.

Green oli voittamassa kahta Super Bowlia. Vuonna 1988 Redskins voitti loppuottelussa Denver Broncosin 42–10 ja vuonna 1992 Buffalo Billsin 37–24. Hänen tulokaskautensa Super Bowlissa vuonna 1984 Redskins hävisi Los Angeles Raidersille 9–38.

Green pelasi NFL-uransa viimeisen ottelun 29. joulukuuta 2002, jolloin Redskins kohtasi Dallas Cowboysin. Redskins voitti ottelun 20–14. Green oli tuolloin 42-vuotias, vanhin kulmapuolustaja NFL:n historiassa. Green pelasi urallaan yhteensä 295 NFL:n runkosarjaottelua, enemmän kuin kukaan muu puolustuspelaaja liigan historiassa, ja hänelle kertyi näissä otteluissa yhteensä 54 syötönkatkoa, mikä on Redskinsin seuraennätys. Green pelasi seitsemänä vuonna NFL:n tähdistöottelussa Pro Bowlissa ja hän on nelinkertainen All-Pro-pelaaja. 

Green valittiin NFL:n 1990-luvun tähdistöjoukkueeseen ja vuonna 2004 College Football Hall of Fameen. Vuonna 2008 hänestä tuli Pro Football Hall of Famen jäsen.
 
## Yksityiselämä
Green on ollut naimisissa vuodesta 1985. Hänellä ja vaimollaan on kolme lasta, kaksi tytärtä ja poika.

## Lähteet
Malikat

**Malikat** (*Clitocybe*) on historiallinen Tricholomataceae-heimoon kuuluva sienisuku, jonka taksonominen asema on muuttunut useaan otteeseen. Alun perin nimitys on viitannut vahakkaat pois lukien valkoitiöisiin helttasieniin, joiden heltat ovat johteiset erotukseksi valmuskoista. Nykytietämyksen mukaan kyseessä on pikemminkin yläsuku, johon kuuluu myös sinivalmuskan suku *Lepista* sekä nuijamalikan suku *Ampulloclitocybe*. Myös tähtimalikka, vahamalikka, isomalikka sekä jättimalikka luetaan pääsääntöisesti omiin sukuihinsa *Omphaliaster*, *Pseudoomphalina*, *Infundibulicybe* ja *Leucopaxillus*. Erikseen on vielä valemalikka *Pseudoclitocybe* ja aurinkomalikka (*Leucopaxillus subzonalis*).

Monet malikat ovat kelpo ruokasieniä, mutta etenkin valkoisia malikoita on varoitettu nauttimasta eräiden lajien lievän myrkyllisyyden takia ja siksi, että niitä on huomattavan vaikeaa määrittää täsmällisesti lajeittain.

## Lajeja
Tunnettuja malikoita ovat:
*Altainmalikka (*Clitocybe altaica*)
*Alvarimalikka (*Clitocybe bresadoliana*)
*Anismalikka (*Clitocybe fragrans*)
*Haisumalikka (*Clitocybe hydrogramma*)
*Harmaamalikka (*Clitocybe metachroa*)
*Hentomalikka (*Clitocybe candicans*)
*Härmämalikka (*Clitocybe nebularis*)
*Isomalikka (*Infundibulicybe geotropa*)
*Kangasmalikka (*Clitocybe phyllophila* var. *tenuis*)
*Karvamalikka (*Clitocybe lohjaënsis*)
*Kevätmalikka (*Clitocybe rhizophora*)
*Kuuramalikka (*Clitocybe ditopa*)
*Lapinmalikka (*Clitocybe lapponica*)
*Luumalikka (*Clitocybe catinus*)
*Myrkkymalikka (*Clitocybe dealbata*)
*Nuijamalikka (*Clitocybe clavipes*)
*Paksujalkamalikka (*Clitocybe alexandri*)
*Palomalikka (*Clitocybe sinopica*)
*Pikarimalikka (*Pseudoomphalina kalchbrenneri*)
*Pisamamalikka (*Lepista gilva*)
*Ruskomalikka (*Lepista inversa*)
*Ruutumalikka (*Clitocybe gilvaoides*)
*Savumalikka (*Clitocybe inorata*)
*Suomumalikka (*Clitocybe squamulosa*)
*Suppilomalikka (*Clitocybe gibba*)
*Talvimalikka (*Clitocybe pruinosa*)
*Tiheähelttamalikka (*Clitocybe harperi*)
*Tähtimalikka (*Omphaliaster asterosporus*)
*Vahamalikka (*Pseudoomphalina pachyphylla*)
*Valemalikka (*Pseudoclitocybe cyathiformis*) 
*Valkomalikka (*Clitocybe phyllophila* var. *phyllophila*)
*Vihertuoksumalikka (*Clitocybe odora*)

## Lähteet

## Aiheesta muualla
* Laji.fi: Malikat (''Clitocybe'')
* UniProt: Taxonomy ''Clitocybe'' 
* Global Biodiversity Information Facility (GBIF): ''Clitocybe'' 
* MushroomExpert: Clitocyboid Mushrooms
Chubut

**Chubut** tarkoittaa seuraavia asioita:

* Chubutin maakunta, maakunta Etelä-Argentiinassa
* Chubut, Chubutin maakunnan halki virtaava joki.
Filosofian historian kehityslinjoja

**Filosofian historian kehityslinjoja** on Petter Korkmanin ja Mikko Yrjönsuuren toimittama artikkelikokoelma, joka tarkastelee länsimaisen filosofian historiaa esisokraatikoista 1800-luvulle ja moderniin logiikkaan. Se esittelee filosofian historian ydinkäsitteitä sekä keskeisiä suuntauksia, ongelmia ja ajattelijoita. Aluksi pohditaan filosofian historian luonnetta. Kirjan lopussa on Mikko Yrjönsuuren artikkeli, jossa hän pohtii 1900-luvun filosofiaa. Teokseen kuuluu myös filosofinen oppisanasto. 

## Lähteet
* 

## Aiheesta muualla
* Sami Syrjämäki: Historian puheenvuoro . Niin & näin 3/1998.
* Ritva Ruotsalainen: Ajatuksen tiellä kokonaisvaltaisesti. Helsingin Sanomat 13.9.1998.
* Filosofian sanasto teoksesta . Helsingin yliopisto.
Masyaf

**Masyaf** on kaupunki Syyriassa Haman maakunnassa. Sen asukasluku oli vuoden 2004 väestönlaskennan mukaan 22&nbsp;508. Masyafin linna kaupungin vieressä tunnetaan etenkin assasiinien historiallisena tukikohtana. Monet kaupungin nykyisistä asukkaista ovat edelleen ismailiitteja.

## Maantiede

Masyafin kaupunki sijaitsee Jabal al-Nusayriyya -vuoriston tuntumassa Jabal Bahra-vuoren juurella. Masyafin korkeus merenpinnasta on 485 metriä. Matkaa haman kaupunkiin idässä on noin 45 kilometriä ja Banyasin kaupunkiin lännessä noin 54 kilometriä. 

## Historia

Masyafin nimi esiintyy joskus myös muodossa *Masyad*. Nimi on mahdollisesti johdettu kreikankielisestä nimestä *Marsya chomi* (Μαρσύα χωμη). Masyafin linnoituksen lienevät rakennuttaneet arabit ennen ristiretkien aikaa. Historiallisissa lähteissä linna mainitaan kuitenkin ensimmäisen kerran vasta vuonna 1099 ristiretkeläisten valloituksista kertovassa tekstissä. Ensimmäisen ristiretken seurauksena linna sijaitsi muslimien ja kristittyjen hallitseman alueen välimaastosta. Tilanteesta hyötyivät ismailiitit, jotka valtasivat linnan vuonna 1141. Imailiittien johtaja asui Alamutissa, mutta Masyafista tuli nizari-ismailittien Syyrian keskus. Ismailiitit hallitsivat omaa aluettaan itsenäisesti. Ismialiittit taistelivat ajoittain ristiretkeläisiä vastaan, mutta myös heidän puolellaan esimerkiksi Saladinia vastaan.

Hülegün johtamant mongolit valtasivat Masyafin joksikin aikaa vuonna 1260, mutta he joutuivat vetäytymään kärsittyään tappion Egyptin malekueille Ain Jalutin taistelussa. Sittemmin mamelukkisulttaani Baibars alkoi vaatia ismailiiteilta tribuuttia. Masyaf liitettiin kokonaan mamelukkien valtakuntaan vuonna 1270. Abu'l-Fida kuvaili paikkaa vuonna 1320 "tärkeäksi kaupungiksi". Ibn Battuta vieraili paikalla puolestaan vuonna 1355 mainiten sen vieressä sijaitsevan viisi ismailiittien linnaketta. Osmanien valtakunta valloitti alueen 1500-luvulla. 

Ismailiitit olivat käyneet jatkuvia kahinoita alaviittien kanssa. Vuonna 1808 alaviittien sotajoukko valtasi Masyafin. Ismailiiti pakenivat ja pääsivät palaamaan vasta Damaskoksen kuvernöörin lähettämän sotajoukon kanssa vuonna 1810. Johann Ludwig Burckhardt maintsi vuonna 1812 kaupungissa asuvan 250 ismailiitti- ja 30 kristittyä perhettä. Monet kaupungin rakennuksista olivat tuolloin raunioina. Ranskalaiset hallitsivat Syyriaa ensimmäisen maailmansodan jälkeen. Vuonna 1919 aluetta hävitti Saleh al-Alin ranskalaisvastainen kapina. 

Syyrian sisällissodan aikana Masyaf on ollut Bašar al-Assadin hallinnon tukilauetta. Venäjä on sijoittanut kaupungin ympäristöön S-300 -ilmatorjuntaohjuksia. Alueella on ollut myös iranilaisten joukkojen tukikohtia. Israel on tehnyt ajoittain ilmaiksuja eri kohteisiin kaupungin tuntumassa.

## Väestö
Masyafin asukasluku oli vuoden 2004 väestönlaskennan mukaan 22&nbsp;508. Kaupungin asukkaat ovat ismailiitteja ja alaviitteja.

## Lähteet
Leena Ilmari

**Leena (Helena) Ilmari** (o.s. *Kulovaara*, myöh. *Kangas*, 10. kesäkuuta 1913 Turku – 15. elokuuta 2008 Turku) oli suomalainen päätoimittaja, kulttuurivaikuttaja ja taiteen tukija.

Ilmari valmistui Turun yliopistosta filosofian maisteriksi pääaineinaan kirjallisuustiede ja filosofia. Hän aloitti toimittajan uransa opiskeluaikana Uudessa Aurassa, johon hän kirjoitti kirja- ja teatteriarvosteluja ja oli sen vakituinen toimittaja 1937–1945. Sen jälkeen hän oli toimittajana Kansan Kuvalehdessä ja Suomen Kuvalehdessä ja 1963–1971 päätoimittajana Hopeapeilissä, jossa hän pakinoi nimimerkillä Vihreäpukuinen nainen.

Leena Ilmarin ensimmäinen puoliso oli Unileverin Suomen-toimitusjohtaja Einari Kangas. Vuonna 1952 hän avioitui ohjaaja Wilho Ilmarin kanssa. Niin V. A. Koskenniemi kuin Mika Waltarikin kirjoittivat hänelle runoja, ja Waltari omisti hänelle kertomuksensa *[[Neljä päivänlaskua]]*.

## Lähteet
*
Tienhaara (Viipurin mlk)

**Tienhaara** oli taajama entisessä Viipurin maalaiskunnassa ja vuosina 1933-1944 Viipurin kaupunginosa, rautatien ja maantien varrella heti Viipurin ja Suomenvedenpohjan länsipuolella. Tienhaara sijaitsi paikassa, jossa Viipurista länteen johtava maantie haarautuu. Eteläisempi haara, entinen Kuninkaantie, vie Turkuun ja Helsinkiin, pohjoisempi Lappeenrantaan. Kolmihaarainen tienristeys oli muodostunut Kasakkakiveksi kutsutun ison siirtolohkareen ympärille.

## Historia

Perimätiedon mukaan Tienhaaran alueella on jälkiä esihistoriallisista haudoista ja asumuksista. Keskiajalta 1800-luvulle asutus keskittyi Tienhaaran alueen kartanoiden lähelle. Saimaan kanavan ja etenkin Pietarin radan rakentaminen 1800-luvun puolivälissä johtivat väestön asettumiseen Tienhaaran nykyiselle alueelle niin rakennuksiin liittyvien töiden perässä, kuin myös radan luomien yhteyksien, pääasiassa Viipuriin ja Pietariin kohdistuvan, henkilö- ja tavaraliikenteen takia. 

Myös Patterityöt vuosina 1914-17  ja Saimaan kanavan laajennustyöt vuodesta 1927 vuoteen 1939 työllistivät monia Tienhaaran asukkaita. Lisäksi tienhaaran sijainti neljän tien risteyksessä vaikutti alueen kasvuun maantieliikenteen lisääntyessä Suomen itsenäistymisen jälkeen. Tienhaara liitettiin Viipurin kaupunginosaksi vuonna 1933. 

Vuonna 1880 perustettiin Ykspään kansankoulu Aleksanteri II:n hallitsijuuden 25. juhlavuoden kunniaksi, joka toimi vuoteen 1939 Tienhaaran alueen kouluna.  

Tienhaara oli valtaosan Suomen sisällissodasta punaisten miehittämä. Valkoiset joukot yrittivät epäonnistuneesti hyökätä Tienhaaraan ja ampuivat tässä yhteydessä 700 kranaattia. Lopulta punaiset vetäytyivät valkoisten Viipurin itä- ja pohjoispuolella saavuttamien menestysten seurauksena mikä johti Naulasaaren taisteluun. 

Jatkosodan loppuvaiheessa Tienhaara toimi tärkeänä kokoamispaikkana Karjalankannaksen evakuoinnissa Viipurin Maaskolan ratapihan pommituksen jälkeen. 22.–25. kesäkuuta 1944 Tienhaarassa taisteltiin Tienhaaran taistelu. Kasakkakiveen on vuonna 1994 kiinnitetty taistelun muistolaatta.

Nykyisin paikalla sijaitsee venäläisen Tienhaaran eli Seleznjovon kunnan keskustaajama; kunta ulottuu Suomen rajalle asti.

## Yritystoiminta
Tienhaarassa toimi mm. Tienhaaran Auto Oy joka oli 1930-luvun lopulla Suomen 18 suurimman linja-auto yhtiön joukossa, Suur-Merijoen lentokenttä, Tienhaaran Kattohuopateollisuus Oy, Bauerin myllynä tunnettu Tienhaaran Valssimylly ja Elovena tuotemerkistä tunnettu Karjalan Mylly Oy. Tienhaarassa sijaitsi myös postitoimisto.

## Tunnettuja Tienhaaralaisia
* Elga Sesemann, taidemaalari
* Mikko von Deringer, kapellimestari
* Matti Poutvaara, taidevalokuvaaja
* Joel Räsänen, taidemaalari ja -graafikko
* Aila Silventoinen, näyttelijä
* Topi Valkonen, taidemaalari ja -graafikko

## Lähteet

## Kirjallisuutta
* 
* 
* 

## Aiheesta muualla
*Karttalinkki 1:100 000. Karjalan kartat. Maanmittauslaitos.fi
*https://www.elgasesemann.com/fi/levnadsberattelse/ Tällä kotisivulla on tietoja ja noin 20 valokuvaa Tienhaarasta.
Jordi Gené

**Jordi Gené Guerrero** (s. 5. joulukuuta 1970 Sabadell, Espanja) on espanjalainen autourheilija. Hän on kilpaillut vuodesta 2005 lähtien World Touring Car Championship -vakioautosarjassa, jossa hän ajaa SEAT:ia. Gené on ajanut urallaan muun muassa pikkuformuloilla, vakioautoilla, urheiluautoilla ja kuorma-autoilla. Genén pikkuveli on kilpa-autoilija Marc Gené.

## Ura
### Uran alku

Kartingin jälkeen Gené siirtyi kilpailemaan Fiat Unolla. Vuonna 1988 hän kilpaili Espanjan Formula Ford -sarjassa ja voitti mestaruuden. Gené lähti Englantiin viideksi vuodeksi ja kilpaili useaa tulevaa Formula 1 -kuljettajaa vastaan. Vuoden 1989 hän ajoi Formula Fordeilla Britannian sarjassa ja sijoittui Brands Hatchillä ajetussa Formula Ford Festivalissa neljänneksi. Vuodet 1990 ja 1991 kuluivat Britannian Formula 3:ssa. Vuonna 1991 Gené sijoittui toiseksi Macaun GP:ssä.

### Formula 3000 ja yritys Formula 1:een

Marlboron tuella Gené siirtyi kansainväliseen Formula 3000 -sarjaan vuodeksi 1992. Hän ajoi Laurent Aïellon tallikaverina Pacific Racing -tallissa. Gené voitti kauden avauskilpailun Silverstonessa ja sijoittui loppupisteissä viidenneksi.

Vuonna 1993 Gené oli mukana yrittämässä Formula 1 -sarjaan yhdessä entisen F1-kuljettaja Adrián Camposin Bravo-tallin kanssa. Projekti peruutettiin, kun se todettiin sääntöjenvastaiseksi. Talli ilmestyi kuitenkin kauden avaukseen Etelä-Afrikan GP:hen, mutta se ei saanut osallistua tapahtumaan. Gené jatkoi vuodet 1993 ja 1994 F3000:ssa. Vuonna 1994 hän toimi lisäksi Benettonin F1-tallin testikuljettajana.

### Siirtyminen koppiautoihin

Vuodesta 1995 lähtien Gené on kilpaillut aktiivisesti koppiautoilla, kuten vakioautoilla, kuorma-autoilla ja urheiluautoilla. Vuodet 1995 ja 1996 hän kilpaili Espanjan vakioautosarjassa ja sijoittui ensimmäisenä vuonnaan toiseksi ja voitti jälkimmäisenä vuotena mestaruuden. Kaudella 1997 Gené ajoi Super Tourenwagen Cup -sarjassa ennen kuin siirtyi kausiksi 1998–1999 European Truck Racing Cupiin, joka on sarja, jossa kilpaillaan kuorma-autoilla.

Kaudet 2000–2004 Gené kilpaili Espanjan urheiluautosarjassa, jonka mestaruuden hän voitti vuonna 2003. Vuonna 2001 hän osallistui myös European Le Mans Series -sarjan kilpailuihin ja 2002–2004 European Touring Car Championshipin kilpailuihin. Lisäksi hän osallistui 2000 ja 2001 Le Mansin 24 tunnin ajoon, jossa hän voitti vuonna 2001 oman luokkansa. Kaudesta 2005 lähtien Gené on ajanut SEAT-autoa World Touring Car Championship -sarjassa eli WTCC:ssä. Sarjassa hän on voittanut neljä kertaa, viimeksi vuonna 2008.

Gené voitti Nürburgringin 24 tunnin ajon TCR-luokassa vuonna 2016.

## Yksityiselämä
Gené on naimisissa Monica-nimisen naisen kanssa, ja hänellä on kaksi lasta: Maria ja Jordi. Hän harrastaa vuoristopyöräilyä ja golfia. Genén pikkuveli Marc Gené on myös kilpa-autoilija, ja hän on kilpaillut Formula 1 -sarjassa.

## Lähteet

## Aiheesta muualla
* Jordi Genén viralliset kotisivut
Vesioinas

**Vesioinas** (myös **oinaspumppu**) on Joseph Michel Montgolfierin vuonna 1796 keksimä vesipumppu, joka saa käyttövoimansa virtaavan veden liike-energiasta. 

Pumpussa on vain kaksi liikkuvaa osaa, painolla tai jousella avautuva hukkaventtiili (4) ja takaiskuventtiili (5). Pumppu voi nostaa vettä 20 kertaa läpivirtaavan veden putouskorkeutta korkeammalle. 

Vesioinas-nimessä yhdyssanan jälkimmäinen puoli on suora suomennos Montgolfierin laitteelleen antamasta nimestä "le bélier hydraulique", "hydraulinen oinas".

## Toiminta

### Pumpun osat
1. Virtaavan veden tuloputki

2. Läpivirtaavan veden poistoputki

3. Paineveden nousuputki (tuottoputki)

4. Hukkaventtiili jossa paino

5. Takaiskuventtiili

6. Painetankki

### Toiminnan kuvaus

Alla kerrottu tapahtumasarja toistuu jatkuvasti:

* Pumpun läpi virtaava vesi (1→2) sulkee tietyssä virtausnopeudessa venttiilin 4
* Venttiilin 4 sulkeutumisesta aiheutuva paineisku nostaa vettä säiliöön 6 (paineakkuun), säiliön ilma paineistuu
* Takaiskuventtiili 5 estää veden paluun ja ylipaine säiliössä työntää vettä putkessa 3 ylöspäin
* Venttiilin 4 paine aukaisee sen ja vesi virtaa putkesta jälleen läpi.

Käynnissä oleva vesioinas pitää jatkuvaa hakkaavaa ääntä ja purskauttaa joka iskulla vettä myös ulos venttiilistään.

Vesioinasta käytetään, kun halutaan nostaa pieniä vesimääriä suureen korkeuteen ja matalapaineista vettä on runsaasti saatavissa. Syöttöveden pudotuskorkeus voi olla 1–5 metriä, ja tuloputken pitää olla mahdollisimman suora ja vähintään 5–12 metriä pitkä. Pumpun nostama vesimäärä riippuu tuloveden pudotuskorkeuden ja pumpatun veden nostokorkeuden (mukaan lukien putkivastus) välisestä suhteesta.

Vesioinaita voidaan laittaa useampia vierekkäin toimimaan samaan painejohtoon, mutta kullekin pumpulle pitää varata oma syöttöjohtonsa.

## Lähteet
* Uusi Tietosanakirja osa 23 s. 144
* Pieni tietosanakirja, Vesioinas

### Viitteet

## Aiheesta muualla

* 
* "Maailman yksinkertaisin kone" pumppaa vettä ilman sähköä , Yle Uutiset 13.6.2014
Abduction (tapahtuma)

**Abduction** oli Pohjois-Suomessa 1990-luvulla järjestetty vuosittainen demoskenetapahtuma eli demoparty, jossa pääpaino oli Amiga- ja PC-laitealustoilla. Kesäkuun alussa pidetyssä tapahtumassa kilpailtiin perinteisesti demo- ja introsarjoissa, tietokonegrafiikan ja -musiikin teossa sekä myös joissakin vapaamuotoisemmissa kompoissa. Lisäksi tarjolla oli partyverkko (ainakin kolmessa viimeisessä tapahtumassa), joka mahdollisti Internet-yhteydet ja verkkopelaamisen. 

Abduction pidettiin viisi kertaa, vuosina 1994–1998. Sitä järjesti alun perin pääosin Mindprobe-ryhmä ja myöhemmin voittoa tavoittelematon "Abduction Organizing ry". Tapahtuman sisäänpääsymaksu oli ilmeisesti aluksi alle 100  ja kolmena viimeisenä vuonna 100–120 Suomen markkaa. Tytöille sisäänpääsy oli ilmaista, kuten demopartyissa usein tapana on (tarkoituksena tietysti saada tyttöjä kiinnostumaan muuten niin miesvaltaisesta harrastuksesta).   

## Historiaa

Ensimmäinen Abduction pidettiin Rovaniemellä kesällä 1994. Tapahtumassa kilpailtiin demo/intro-, grafiikka- ja tracker-musiikkikompoissa. Niitä oli vain PC:lle: Amiga-kompoja ei ollut. Tapahtuman on sanottu menneen suhteellisen hyvin, vaikka järjestäjillä ei ilmeisesti ollut aikaisempaa kokemusta demopartyn vetämisestä. Lopullinen osanottajamäärä oli noin 150.

Toinen Abduction pidettiin myös Rovaniemellä, Korkalovaaran koululla. Uutta tapahtumassa olivat muun muassa Amiga-kompot ja levykkeiden välityksellä tapahtunut suosikkituotosten äänestäminen. Osanottajamäärä oli järjestäjien mukaan hieman alle 300.

Vuonna 1996 Abduction muutti Ouluun. Siellä tapahtumapaikkana toimi Pohjankartanon koulu kaupungin keskustassa. Abductionin pääjärjestäjänä tuolloin toimineen Markus Auralan kirjoittaman uutisryhmäviestin mukaan tapahtumaan pääsylipun ostaneiden määrä oli noin 400.

Vuosien 1997 ja 1998 Abductionit pidettiin edelleen Oulussa, tosin nyt toisella keskustan tuntumassa sijaitsevalla rakennuksella, Oulun urheilutalolla. Vuoden 1998 tapahtuman piti edellisvuosista poiketen tarjota muiden perinteiseksi muodostuneiden kompojen lisäksi myös pari Commodore 64 -kilpailua – demot ja musiikin – mutta demokompo jouduttiin perumaan demoehdokkaiden vähyyden vuoksi. Osanottajia vuoden 1998 tapahtumassa oli järjestäjien mukaan noin 300.

Vuoden 1998 Abduction on jäänyt sarjassaan viimeiseksi. Abduction 2000 -tapahtuma oli suunnitteilla, mutta se peruttiin lopulta henkilöstöresurssien riittämättömyyden vuoksi.

## Abductionin demokompojen voittajat vuosittain

## Lähteet

## Aiheesta muualla

* Tapahtuman sivut, Internet Archive 24.4.2001
* Abduction '98 -videoraportti, Suomen Amiga-käyttäjät ry.
Rauhan päivän kävely

**Rauhan päivän kävely** on kansainvälinen liikuntatapahtuma, jonka tarkoituksena on kävellä rauhan puolesta lähes 80 maassa. Samalla tehdään tunnetuksi YK:n rauhantyötä. Tapahtuman alullepanija oli Maailman veteraanijärjestö ja Suomessa sen suojelijana toimii presidentti Martti Ahtisaari. Nykyisin rauhan päivän kävelyn järjestävät Suomessa Sotainvalidien veljesliitto, Suomen sotaveteraaniliitto, Rintamaveteraaniliitto ja Suomen rauhanturvaajaliitto sekä joukko kansalaisjärjestöjä.

Vuonna 2001 YK:n vuotuiseksi Rauhanpäiväksi vahvistettiin 21. syyskuuta. Rauhanpäivän merkityksen korostamiseksi Maailman veteraanijärjestö kehotti vuonna 2008 järjestämään kaikissa jäsenmaissa kansallisesti sovitettuja tapahtumia.
## Ensimmäinen rauhan päivän kävely
Ensimmäinen rauhan päivän kävely pidettiin 21. syyskuuta 2008. Suomessa tapahtuman aikana käveltiin noin 30 paikkakunnalla: Helsingissä, Espoossa, Vantaalla, Järvenpäässä, Tuusulassa, Lohjalla, Salossa, Turussa, Lahdessa, Kotkassa, Kouvolassa, Hämeenlinnassa, Tampereella, Porissa, Seinäjoella, Jyväskylässä, Kuopiossa, Mikkelissä, Kuhmossa, Oulussa, Rovaniemellä, Sodankylässä, Vaasassa, Lappeenrannassa, Joensuussa, Kemi-Torniossa ja Kokkolassa.

Tapahtuman valtakunnallinen avaus oli Helsingissä Käpylän urheilupuistossa. Päivän aikana jaettiin muistoksi tapahtumaan osallistumisesta yli 10 000 pinssiä. Tapahtumasta on tarkoitus tehdä jokavuotinen perinne. Ensimmäiseen rauhan päivän kävelyyn otti osaa yhtä aikaa 51 maassa yli kaksi miljoonaa. Suomessa kävelijöitä oli noin 2 700. Vuonna 2012 kävelijöitä oli jo noin 15 000. 
## Rauhan päivän kävely nykyisin
Seuraavan kerran kävely järjestetään 22. syyskuuta 2013 – tavoitteena on kerätä koko maassa 20 000 liikkujaa. Valtakunnallinen päätapahtuma on Salossa.
Kaskadihäiriö

**Kaskadihäiriö** () on skaalautumattoman verkon virhetilanne, jossa solmun toiminnan häiriö vaikuttaa sen viereisten solmujen toimintaan. Esimerkiksi Internetin reitittimen joutuminen epäkuntoon johtaa sen liikenteen siirtymisen viereisten reitittimien välitettäväksi, jolloin nämä voivat joutua palvelunestohyökkäystä vastaavaan tilanteeseen. Lisääntynyt kuormitus voi siirtyä näihin reitittimiin liitettyihin toisiin reitittimiin ja näistä yhä edelleen.

Kaskadihäiriö voi esiintyä esimerkiksi yhteiskunnallisessa, taloudellisessa, sosiaalisessa, organisaation, biologisessa tai teknisessä verkoissa.
Filippiinienkakadu

**Filippiinienkakadu** (*Cacatua haematuropygia*) on äärimmäisen uhanalainen Filippiineillä Palawanin, Mindanaon ja Tawitawin alueella elävä kakadulaji, jonka kanta on voimakkaasti vähentynyt 1950-luvulta alkaen. Lajin kauppaa säädöstellään CITES-sopimuksella, jossa laji kuuluu I/A-liitteeseen: EU:n sisällä kaupankäynnissä (ja pesityksessä sekä kaupallisessa esilläpidossa) linnuilla on oltava pysyvä tunnistemerkintä ja EU-todistus. 

Kooltaan filippiinienkakadu on noin 31&nbsp;cm. Linnun väritys on pääosin valkoinen, lukuun ottamatta vaaleankeltaisia läiskiä silmänvierustassa sekä pyrstön alaosaa, jossa on punaista ja keltaista. Aikuisen koiraan iiris on mustanruskea ja naaraan iiris on punaiseen vivahtava. Ulkonäöltään filippiinienkakadu muistuttaa salomoninkakadua ja tanimbarinkakadua, joilta kuitenkin puuttuu pyrstön punainen väri. Kauempaa filippiinienkakadun voi sekoittaa myös valkokeisarikyyhkyyn (*Ducula bicolor*).

Filippiinienkakadun elinympäristöä ovat alankometsät yleensä alle 50 metrin korkeudessa, usein jokien tai rannikkojen läheisyydessä, missä kasvaa mangrovea. Sulkasadon aikaan ja pesimiskautena, joka kestää heinä&ndash;joulukuun, linnut siirtyvät uloimmille saarille. Pesimisajan ulkopuolella lintuja voi tavata riisi- ja maissipelloilla.

Filippiinienkakadukannan kooksi arvioidaan 1&nbsp;000&ndash;2&nbsp;700 yksilöä. Suurimmat kantaan kohdistuvat uhat ovat laiton lintujen pyydystäminen häkkilinnuiksi ja alankojen metsien hakkaaminen. Linnut kerätään jo poikasina pesistä ja niistä maksetaan hyvä hinta.

## Lähteet

## Aiheesta muualla
*Parrots.org
Kuolleet kukat

**Kuolleet Kukat** oli tamperelainen punk-yhtye, joka toimi aktiivisesti vuosina 1984–1986 ja 1993–1995. Sen perustivat basisti Juha "Nappi" Nabb, joka oli soittanut Riistetyissä ja Kaaoksessa, Kaaoksen entinen laulaja Jari "Jakke" Hallikainen ja Bastardseissa soittanut rumpali Masa Kärnä. Koska kaikki jäsenet olivat soittaneet tunnetuissa hardcore punk -yhtyeissä, oli Kuolleet Kukat eräänlainen kulttibändi jo heti synnyttyään. 

1980-luvulla Kuolleilta Kukilta ilmestyi vain EP *Isoveli valvoo*, mutta muut nauhoitukset jäivät julkaisematta levy-yhtiöiden kanssa syntyneiden epäselvyyksien vuoksi. 1980-luvun nauhoituksista julkaistiin EP *Vallankumous* vuonna 1993, ja Kuolleet Kukat aktivoitui pariksi vuodeksi.

## Jäsenet
* Jakke - Laulu/kitara (1984-86, 1993-95, 2005/06)
* Nappi - basso (1984-86, 1993-95, 2005/06)
* Masa - rummut (1984)
* Jasu - Laulu (1984-86)
* Poko - rummut (1984-85)
* Jartze - kitara (1984-85)
* Juha - rummut (1985-86, 1993-95)
* Toby - kitara (1985-86, 1993, 2005/06)
* Stydy - rummut (1986)
* Essi - kitara (1993-95, 2005/06)
* Poika - kitara (1993-94, 2005/06)
* Luigi - kitara (1994-95, 2005/06)
* Perttu - rummut (2005/06)
* Costello - koskettimet (1984)
* Popo - koskettimet (1985)
* Tonto - saksofoni (1985)
* Arja - taustalaulu (1995)

## Diskografia
### Albumit
* *Kansanmurha* (CD), Fight Records 1995
* *Isoveli valvoo* (CD, split Kaaos) 2003
* *Antologia 84-86/93-95* (2CD, kokoelma) 2004
### Singlet ja EP:t
* *Isoveli valvoo*(7" EP), Rat Poison 1984
* *Vallankumous* (7" EP), Fight Records 1993 (äänitetty 1985)
* *Kyynelkaasua!* (7" EP), Fight Records 1994
* *Live at [[Tavastia Klubi|Tavastia]]* 11.01.1995 (7" EP), The End 1995

### Kokoelmilla
* *Punk'n'Roll* - "Kansanmurha'" (CD), 1995
* *Who cares?* - "Nimetön" (Lama) (7" EP), 1997

## Lähteet
Rocky II (soundtrack)

**Rocky II** on Rockyn uusintaottelu -elokuvan soundtracklevy, joka julkaistiin vuonna 1980. Vuonna 1977 julkaistu Rocky I oli Rocky-elokuvan soundtrack. Vuonna 1983 levy sai jatkoa Tiikerinsilmä – Rocky III elokuvan soundtracklevyllä nimeltä Rocky III – Eye Of The Tiger (suom. Rocky III – Tiikerinsilmä). Albumin tuottivat päänäyttelijä, ohjaaja, käsikirjoittaja ja tuottaja Sylvester Stallone ja kappaleet säveltänyt Bill Conti jotka olivat tuottaneet myös edellisen albumin. Albumi saavutti suuren suosion kuten edeltäjänsä ja kaikki muut Rocky-levyt.

## Kappalelista
# 
# 
# 
# 
# 
# 
# 
#
Rocky III – Eye of the Tiger

**Rocky III – Eye of the Tiger** on vuonna 1983 julkaistun *[[Tiikerinsilmä – Rocky III]]* -elokuvan soundtrack.

## Kappalelista
# 
# 
# 
# 
# 
# 
# 
# 
# 
#